נימפאה לבנה

הנימפאה הלבנה (שם מדעי: Nymphaea alba) הוא צמח מים רב-שנתי ממשפחת הנופריים.

מאפיינים 
בהיקף הפרח ארבעה עלי-גביע ירוקים, צורתם אזמלית, והם נשירים. הפרח גדול מאוד (קוטרו עד 20 ס"מ), מרנין-עין, עם עשרות עלי-כותרת ערוכים בדורים אחדים, צבעם לבן צחור עם ברק כחלחל קל. במרכז הפרח אבקנים צהובים רבים וגדולים, המשווים לפרח מראה דו-גוני. המעבר מעלי כותרת לאבקנים הוא הדרגתי: בחוץ עלי כותרת רחבים, פנימה להם עלי כותרת צרים יותר ויותר, פנימה להם אבקנים רחבים, ובמרכז אבקנים צרים. ההאבקה מתבצעת על ידי חיפושיות.

מקנה השורש הפיקו גם חומרי-צבע ותרופות. הוא מכיל טאנינים וחומצה גאלית.
הנימפאה הלבנה נפוצה באירופה ובצפון אסיה. כן נצפו בעבר פריטים בישראל. סיבות מגוונות כייבוש אגם החולה, הביאו לירידה בתפוצתו בישראל, והצמח נדיר ביותר כיום.

הנימפאה הלבנה גדלה לצד הנופר הצהוב והנימפאה התכולה. כשאר צמחי המים בארץ, הפריחה באביב ובקיץ.

קישורים חיצוניים 

 נימפאה, באתר הגן הבוטני בירושלים

הערות שוליים 

ערכים שבהם תבנית בריטניקה אינה מתאימה
טקסונים שתוארו בידי קארולוס ליניאוס
נופריים
צמחי בר בסכנת הכחדה בישראל
צמחי בר שנכחדו בישראל
ערכי טבע מוגנים בישראל: צמחים
פרחים לבנים בארץ ישראל
פרחים לבנים-צהובים בארץ ישראל
צמחים שתוארו ב-1753